Z A P I S N I K
23. sjednice Vijeća Gradske četvrti Novi Zagreb - istok 
održane 22. siječnja 2019. u zgradi Područnog ureda Gradske uprave Novi Zagreb, Zagreb, Avenija Dubrovnik 12, velika dvorana – III kat., 
s početkom u 17.00 sati

Nazočni članovi Vijeća Gradske četvrti Novi Zagreb - istok: Milenko Arapović, Frane Barbarić, Ratko Bedeković, Renata Bedeković, Igor Bočkaj (od 17.25), Teodor Celakoski (od 17.15), Maja Katrić, Frane Knezović, Sanja Kovačević, Sunčana Kunac, Nevenka Lasić, Dario Laštre, Mirela Mikić Muha, Željka Novak, Ljerkica Perešin, Zoran Rotim, Zvonimir Rukavina, Imran Srebreniković, Zvonimir Vlahov.

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok i Tatjana Banek – stručna referentica.

Sjednicu otvara Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.
Predsjednik konstatira da je na sjednici nazočna većina članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA 

Prije utvrđivanja dnevnog reda, predsjednik otvara raspravu o zapisniku 22. sjednice Vijeća Gradske četvrti Novi Zagreb - istok. Informira prisutne da nisu zaprimljene primjedbe na zapisnik.

Vijeće Gradske četvrti Novi Zagreb – istok jednoglasno (17 „za“) usvaja zapisnik 22. sjednice Vijeća.

USVAJANJE DNEVNOG REDA

Predsjednik otvara raspravu o prijedlogu dnevnog reda.
Informira nazočne da je zaprimljen prijedlog dopune dnevnog reda od strane članice Vijeća Mirele Mikić Muha točkom Termin tematske sjednice Problem onečišćenja zraka na području Mjesnog odbora Jakuševec i u njegovoj okolici, koja je zakazana za 28. siječnja 2019. u 10.00 sati, u prostoru Mjesnog odbora Zapruđe. Sjednica prvotno predviđena za prosinac prošle godine je odgođena, te je 15. siječnja zatraženo da se žurno usklade svi pozvani i definira termin. Članica Mikić Muha predlaže da Vijeće Gradske četvrti zatraži od Gradskog ureda za mjesnu samoupravu iznalaženje termina u popodnevnim satima, kako bi što veći broj građana bio u mogućnosti nazočiti sjednici.

Članica Vijeća Sanja Kovačević postavlja pitanje kako građani koji rade mogu prisustvovati sjednici.

Članica Vijeća Nevenka Lasić napominje da veliki broj građana radi i u drugoj smjeni.

Članica Vijeća Mirela Mikić Muha ističe da bi ona voljela da se o terminu održavanja tematske sjednice razgovara.
Predsjednik Vijeća Milenko Arapović odgovara da se o terminu održavanja može razgovarati pod točkom razno.

Potom stavlja na glasovanje predloženi dnevni red.

Nakon rasprave, Vijeće Gradske četvrti Novi Zagreb – istok većinom glasova (10 „za“ i 7 „protiv“)  donosi sljedeći

DNEVNI  RED

	1. 
	Prijedlog izvještaja o radu Vijeća Gradske četvrti Novi Zagreb - istok za 2018.

	2. 
	Prijedlog programa rada Vijeća Gradske četvrti Novi Zagreb - istok za 2019.

	3. 
	Prijedlog Financijskog plana Gradske četvrti Novi Zagreb - istok za 2019.

	4. 
	Prijedlog programa održavanja komunalne infrastrukture na području Gradske četvrti Novi Zagreb - istok u 2019.

	5. 
	Zaključak o davanju mišljenja na prijedlog odluke o izmjenama i dopunama Odluke o ustrojstvu i djelokrugu gradskih upravnih tijela

	6. 
	Zaključak o davanju mišljenja na prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba

	7. 
	Zaključak o davanju mišljenja na prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba

	8. 
	Zaključak o davanju mišljenja na prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba

	9. 
	Zaključak o davanju mišljenja na prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba

	10. 
	Zaključak o davanju mišljenja na prijedlog odluke o visini paušalnog poreza po krevetu na području Grada Zagreba

	11. 
	Zaključak o davanju mišljenja na prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora

	12. 
	Pitanja, prijedlozi i obavijesti



Ad. 1.  Prijedlog izvještaja o radu Vijeća Gradske četvrti Novi Zagreb - istok za 2018.

U raspravi sudjeluju: Milenko Arapović, Zoran Rotim, Frane Knezović, Frane Barbarić, Sunčana Kunac.

Predsjednik Vijeća Milenko Arapović informira prisutne da je u izvješću dodano kako je u 2018. godini održano 6 sjednica radne grupe za branitelje i socijalnu skrb, te 6 sjednica radne grupe za izradu Plana komunalnih aktivnosti.

Član Vijeća Zoran Rotim iznosi svoj kratki osvrt na Izvješće o radu Vijeća u 2018. godini. Izvješće je vrlo korektno napisano, no smatra da bi se isto moglo proširiti i spominjanjem aktivnosti koje su kapitalne za našu gradsku četvrt. Krenulo se u izradu UPU-a Veliko Polje, UPU-a Jakuševec i pred završetkom je izgradnja ambulante u Buzinu. Također, dosta je investicija financiranih od strane Grada Zagreba, kao npr. sportski centar u Dugavama i Jakuševcu. Ukupni iznos tih investicija je preko 16 milijuna kuna. Rad Vijeća u prošloj godini ocjenjuje izuzetno dobrim, sjednice su bile vrlo konstruktivne i vrlo dinamične.
Predsjednik Vijeća zahvaljuje članu Vijeća Zoranu Rotimu te ukoliko on izlaganje dostavi u pisanom obliku, može se dopuniti izvješće, međutim isključivo aktivnostima koje je na inicijativu Vijeća Grad odradio.

/Član Vijeća Teodor Celakoski pristupio sjednici./

[bookmark: _Hlk536009115]Vijeće Gradske četvrti Novi Zagreb – istok jednoglasno (18 „za“) donosi	

IZVJEŠĆE 
O RADU VIJEĆA GRADSKE ČETVRTI 
NOVI ZAGREB – ISTOK 
za 2018. godinu

1. UVODNE NAPOMENE

           Vijeće Gradske četvrti Novi Zagreb – istok je svoj rad i djelovanje usmjerilo na razvoj mjesne samouprave, a na temelju Statuta Grada Zagreba i Pravila Gradske četvrti Novi Zagreb – istok.
	Osnovna djelovanja bila je usmjerena na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
		Obzirom na to da Gradska četvrt Novi Zagreb – istok sačinjava sedam urbanih i četiri ruralne mjesne samouprave vodilo se računa o zadovoljavanju potreba građana obzirom na prioritete.

1. O RADU VIJEĆA

Koristeći podatke iz tabelarnog dijela izvješća i zapisnika sa sjednica Vijeća Gradske četvrti Novi Zagreb - istok iskazujemo zbirne brojčane pokazatelje o osnovnim oblicima rada Vijeća Gradske četvrti Novi Zagreb - istok.

2. a.    SJEDNICE VIJEĆA

2. a. a. Održano sjednica Vijeća

	U 2018. godini ukupno je održano četrnaest (14) sjednica Vijeća Gradske četvrti Novi Zagreb – istok.
		
2. a. b. Točke dnevnog reda

	Ukupni broj točaka dnevnog reda na svim sjednicama Vijeća Gradske četvrti Novi Zagreb - istok u 2018. godini je 151, odnosno prosječno 11 točaka dnevnog reda po sjednici Vijeća Gradske četvrti.

2. a. 3. Trajanje sjednica Vijeća
	Ukupno vrijeme trajanja sjednica Vijeća Gradske četvrti Novi Zagreb - istok u 2018. godini je 21 sat i 10 minuta, odnosno prosječno trajanje svake sjednice je 1 sat i 40 minuta. 
2. a. 4. Prisutnost članova Vijeća sjednicama
	Prisutnost članova Vijeća Gradske četvrti Novi Zagreb - istok sjednicama Vijeća u 2018. godini u prosjeku je osamnaest od devetnaest članova Vijeća.
2. a. 5. Hitni sazivi sjednica i dopunske točke Dnevnog reda
	Nije bilo sazvanih sjednice Vijeća po hitnom postupku u 2018. godini
	Bilo je dopunskih točki dnevnog reda Vijeća u 2018. godini.
2. a. 6. Rezultat rada Vijeća
		Rezultat rada Vijeća na sjednicama je donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Gradske četvrti Novi Zagreb – istok u 2018. godini je sto dvadeset četiri (124).
	
        Ukupni broj akata prema nadležnosti:

a) Članak 15. Pravila Gradske četvrti Novi Zagreb – istok - samostalna nadležnost, ukupno sedamdeset devet (79) akata.
	
b) Članak 24. Pravila Gradske četvrti Novi Zagreb - istok – ostali oblici nadležnosti, davanje mišljenja, ukupno četrdeset pet (45) akata.

2. a. 7. Kvaliteta odlučivanja na sjednici Vijeća

	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.

		Prosječni broj članova Vijeća Gradske četvrti Novi Zagreb - istok koji su sudjelovali u raspravi po pojedinoj točci dnevnog reda u 2018.  je 6 članova Vijeća.

	Točke dnevnog reda koje su usvojene jednoglasno na sjednicama Vijeća Gradske četvrti Novi Zagreb - istok u 2018. je 45 od ukupno sto pedeset i jedne (151) točke dnevnog reda.

2. a. 8. Redovitost pozivanja na sjednice Vijeća

		Na sjednice Vijeća Gradske četvrti Novi Zagreb - istok pozivaju se predstavnici gradskih upravnih tijela, zavoda i službi i trgovačkih društava  kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća

	Na sjednicama Vijeća Gradske četvrti Novi Zagreb – istok u 2018. godini sudjelovali  su građani i predsjednici vijeća mjesnih odbora ukupno 10 puta, od toga:

a) četiri (4) puta građani
b) 9 puta predsjednici vijeća mjesnih odbora.
2. b.  Radna tijela Vijeća

		Vijeće Gradske četvrti Novi Zagreb - istok osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

	Radna tijela Vijeća Gradske četvrti Novi Zagreb - istok su:
1. Mandatno povjerenstvo – predsjednik i 2 člana Vijeća
1. Radna grupa za izradu plana komunalnih aktivnosti – 7 članova Vijeća
1. Radna grupa za zdravstvo, socijalnu skrb i branitelje – 7 članova Vijeća
1. Radna grupa za promet i prometnu infrastrukturu – 7 članova Vijeća
1. Radna grupa za obrazovanje, sport i rekreaciju  - 7 članova Vijeća
1. Civilna zaštita

	U 2018. godini Odbor za socijalnu skrb, zdravstvo i branitelje održalo je 6 sjednica.
	Radna grupa za izradu Plana komunalnih aktivnosti održala je također 6 sjednica.

2. c. Predsjednik Vijeća

		Dužnosti predsjednika Vijeća definirane su odredbama Pravila Gradske četvrti Novi Zagreb - istok (članak 21. i 23.) i te odredbe predstavljaju osnovu za prikaz kvantitativnih pokazatelja o aktivnostima predsjednika Vijeća.
		Predsjednik Vijeća saziva sjednicu Vijeća. Vijeće Gradske četvrti odnosno predsjednik Vijeća daje mišljenja nadležnim upravnim tijelima u roku, o pitanjima o kojima su ta tijela dužna zatražiti mišljenje, odnosno koja su važna za Gradsku četvrt. Predsjednik Vijeća izvješćuje Vijeće o pitanjima o kojima ga informiraju  gradonačelnik i gradska upravna tijela.

2. d. Potpredsjednik Vijeća

	Potpredsjednik Vijeća obnaša svoje dužnosti sukladno odredbama Pravila Gradske četvrti Novi Zagreb - istok (članak 22).

2. e. Članovi Vijeća

	Prava i dužnosti članova Vijeća određena su odredbama članka 13. Pravila Gradske četvrti Novi Zagreb - istok.

2. 2. SADRŽAJ RADA VIJEĆA

		Vijeće Gradske četvrti Novi Zagreb – istok donijelo je Program rada, Financijski plan, Plan komunalnih aktivnosti i Program održavanja komunalne infrastrukture.

3.        ZAKLJUČNE OCJENE

	Vijeće Gradske četvrti Novi Zagreb – istok nastojalo je svojim radom doprinijeti razvoju mjesne samouprave, poboljšanju uvjeta življenja na području Gradske četvrti, kao i  sudjelovanju u donošenju akata Grada Zagreba i Gradske skupštine Grada Zagreba.




Ad. 2.  Prijedlog programa rada Vijeća Gradske četvrti Novi Zagreb - istok za 2019.

Izvjestitelj je Milenko Arapović.

Nakon uvodnog izlaganja, Vijeće Gradske četvrti Novi Zagreb – istok jednoglasno (18 „za“) donosi

P R O G R A M   R A D A
VIJEĆA GRADSKE ČETVRTI
NOVI ZAGREB - ISTOK
za 2019.  godinu

I. UVOD
         	Program rada je u skladu sa sredstvima koja su prema Proračunu Grada Zagreba za 2019. godinu dodijeljena Gradskoj četvrti  u ukupnom iznosu od 52.173.000,00 kuna. Sredstva iz Proračuna veća su u odnosu na prethodnu godinu za 5.879.400,00 kuna. Financijskim planom Gradske četvrti Novi Zagreb – istok za 2019. godinu stavka Održavanje komunalne infrastrukture iznosi 24.722.800,00 kuna, što je povećanje za 9.966.200,00 kuna.  Sredstva za plan komunalnih aktivnosti iznose 12.526.500,00 kuna, što je smanjenje za 2.092.500,00 kuna. Sredstva za plan komunalnih aktivnosti rasporedit će se tako da u jednakom omjeru mjesni odbori predlažu utrošak 70% sredstva, a Vijeće gradske četvrti predlaže utrošak 30% sredstva.
         	Zadatak Vijeća je da i dalje usko surađuje s Vijećima mjesnih odbora koji predlažu akcije prioritetne i nužne za pojedino područje Gradske četvrti. Time se maksimalno pospješuje učinkovitost svih oblika suradnje sa građanima kao i njihovo sudjelovanje u upravljanju radom Gradske četvrti. Rad Vijeća Gradske četvrti u suradnji s Vijećima mjesnih odbora je efikasniji i kvalitetniji jer olakšava izbor prioritetnih akcija po mjesnim odborima.
	Vijeće je pokrenulo izrade UPU Veliko Polje, UPU groblje Jakuševec, UPU crkva Jakuševec, izgradnju škole u Jakuševcu i Velikom Polju.
II. POLAZNE OSNOVE
	            Djelovanje Vijeća Gradske četvrti Novi Zagreb – istok (u nastavku: Vijeće) polazi od sagledavanja stanja, potreba i problema Gradske četvrti:
1. stanje komunalne infrastrukture, potrebe izgradnje, planova razvoja i uređenja naselja, kvalitete komunalnog standarda i kvalitete stanovanja;
1. uključivanje Vijeća u rasprave o prostornom planiranju i Generalnom urbanističkom planu;
1. potrebe sanacije dotrajalih kolnika, nogostupa i parkirališta;
1. uređenjivanje postojećih parkova i zelenih površina;
1. iniciranje izgradnje prostora za društvene potrebe;
1. uređivanje dječjih igrališta s novom opremom;
1. zadovoljavanje potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i športa;
1. predlaganje i praćenje mjera i akcija za zaštitu i unapređivanje okoliša;
1. nastavak mjera i aktivnosti projekta «Policajac u zajednici»;
1. sveobuhvatna i temeljita analiza ukupnog stanja i strukture stanovništva na području gradske četvrti, kao osnovom za osmišljavanje djelovanja Vijeća u pitanjima iz njihove nadležnosti;
1. osmišljavanje koncepta razvoja četvrti temeljen na obilježjima, strukturi i potrebama stanovništva Gradske četvrti Novi Zagreb – istok, podupirati razvoj malog i srednjeg poduzetništva, obrta i zanatstva, razvoj ustanova i športskih objekata.

                Vijeće će također djelovanje u tekućoj godini usmjeriti na daljnjem stvaranju neophodnih, organizacijskih, informacijskih, materijalnih i drugih uvjeta za kvalitetno funkcioniranje Gradske četvrti.

III. GLAVNI CILJEVI
                Sukladno svojim ovlastima, definiranim Zakonom o gradu Zagrebu, Statutu grada Zagreba i Pravilima Vijeća Gradske četvrti Novi Zagreb – istok, Vijeće u 2019. godini, želi ostvariti sljedeće ciljeve:
  1.   suradnja s mjesnim odborima na području gradske četvrti;
1. opremanje i obnova svih prostora mjesnih samouprava;
1. osigurati sustavno prikupljanje i obradu, te primjerenu dostupnost javnosti svih bitnih podataka o području Gradske četvrti, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj četvrti (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
1. kontinuirano pratiti ostvarivanje planova izgradnje i obnove komunalnih objekata, te drugih godišnjih planova gradskih upravnih tijela i trgovačkih društava na području Gradske četvrti, predlagati trgovačkim društvima rješavanje akutnih problema (prometnice, parkirališta, parkovi itd);
1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Gradsku četvrt, davanje mišljenja, te podnošenje inicijativa i prijedloga;
1. poduzimanje aktivnosti za pronalaženje lokacije za sjedište Gradske četvrti Novi Zagreb – istok na području Novog Zagreba.

IV. ZADACI I ROKOVI
                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2019. godine, raspravljati i donositi odgovarajuće akte, naročito o sljedećim pitanjima;
1. donošenje Financijskog plana za 2019.
1. donošenje Plana komunalnih aktivnosti za 2019.
1. donošenje Programa održavanja komunalne infrastrukture za područje gradske četvrti za 2019.
1. donošenje Godišnjeg izvještaja o izvršenju financijskog plana za 2018.
1. održavanje sjednica radnih grupa za izradu Plana komunalnih aktivnosti, za zdravstvo, socijalnu skrb i branitelje, za promet i prometnu infrastrukturu i za obrazovanje, sport i rekreaciju:
1. informiranje o godišnjim planovima gradskih trgovačkih društava i javnih gradskih ustanova;
1. analiza stanja objekata mjesne samouprave na području Gradske četvrti i utvrđivanje Prijedloga programa izgradnje, sanacije, uređenja i opremanja objekata mjesne samouprave;
1. informiranje o načinu rada Vijeća za 2019. godinu;
1. donošenje izvješća o radu za 2018. godinu;
1. suradnja Vijeća sa svim javnim ustanovama, udrugama građana, sportskim, kulturnim, zdravstvenim, humanitarnim i drugim organizacijama sa područja gradske četvrti.

V. TEKUĆA PITANJA
                Vijeće će, osim navedenog, tijekom 2019. godine, raspravljati i o drugim pitanjima koja sukladno Statutu Grada Zagreba, ocijeni značajnim. Ono će također raspravljati i donositi mišljenja o prijedlozima akata, o kojima su gradonačelnik, gradska upravna tijela i trgovačka društva dužni, prije njihova donošenja, zatražiti mišljenje Vijeća ili predsjednika Vijeća sukladno  Statutu Grada Zagreba.

Ad. 3.  Prijedlog Financijskog plana Gradske četvrti Novi Zagreb - istok za 2019.

U raspravi sudjeluju: Milenko Arapović i Zoran Rotim.

Član Vijeća Zoran Rotim, na prijedlog predsjednika Vijeća, ukratko iznosi usporedbu Financijskog plana u 2019. sa 2018. godinom.
 
/Član Vijeća Igor Bočkaj pristupio sjednici./

Vijeće Gradske četvrti Novi Zagreb – istok većinom glasova (17 „za“ i 2 „suzdržana“) donosi

	FINANCIJSKI PLAN

	Gradske četvrti Novi Zagreb - istok za 2019.

	
	
	
	
	
	
	
	
	
	

	Članak 1.

	Financijski plan Gradske četvrti Novi Zagreb - istok za 2019. (dalje u tekstu: Plan) sastoji se od :

	
	
	
	
	
	
	
	
	
	

	
	PRIHODA
	52.173.000,00

	RASHODA
	52.173.000,00

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	52.173.000,00

	6711
	PRIHODI ZA FINANCIRANJE RASHODA POSLOVANJA
	49.983.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	2.190.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	52.173.000,00

	 
	OSNOVNA DJELATNOST GRADSKE ČETVRTI NOVI ZAGREB - ISTOK
	27.450.200,00

	3223
	ENERGIJA
	20.000,00

	3232
	USLUGE TEKUĆEG I INVESTICIJSKOG ODRŽAVANJA 
	10.346.500,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	11.996.500,00

	3235
	ZAKUPNINE I NAJAMNINE
	25.000,00

	3237
	INTELEKTUALNE I OSOBNE USLUGE
	60.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	2.410.200,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	102.000,00

	3821
	KAPITALNE DONACIJE NEPROFITNIM ORGANIZACIJAMA
	100.000,00

	4214
	OSTALI GRAĐEVINSKI OBJEKTI 
	2.180.000,00

	4221
	UREDSKA OPREMA I NAMJEŠTAJ
	10.000,00

	 
	ODRŽAVANJE KOMUNALNE INFRASTRUKTURE
	24.722.800,00

	3232
	ODVODNJA ATMOSFERSKIH VODA
	918.000,00

	3232
	ČIŠĆENJE JAVNIH POVRŠINA
	4.086.000,00

	3232
	ODRŽAVANJE JAVNIH POVRŠINA
	13.176.800,00

	3232
	ODRŽAVANJE NERAZVRSTANIH CESTA
	6.542.000,00

	
	
	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu.

	
	
	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.




Ad. 4.  Prijedlog programa održavanja komunalne infrastrukture na području Gradske četvrti Novi Zagreb - istok u 2019.

Izvjestitelj je Milenko Arapović.

Vijeće Gradske četvrti Novi Zagreb – istok jednoglasno (19 „za“) donosi

PROGRAM
održavanja komunalne infrastrukture
na području Gradske četvrti Novi Zagreb - istok u 2019.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Novi Zagreb - istok  (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2019. i Financijskom planu Gradske četvrti za 2019. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 24.722.800,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje građevina javne odvodnje oborinskih voda
	Vodoopskrba i odvodnja d.o.o.
	918.000,00

	3.2
	održavanje čistoće javnih površina
	Zagrebački holding d.o.o., 
Podružnica Čistoća
	4.086.000,00

	3.3
	održavanje javnih zelenih površina
	Zagrebački holding d.o.o., 
Podružnica Zrinjevac
	13.176.800,00

	3.4
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	6.542.000,00

	Ukupno
	24.722.800,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 3.100 vodolovnih grla te drugih građevina javne odvodnje oborinskih voda na području Gradske četvrti u 2019. godini.

	5. Pod održavanjem čistoće javnih površina, prema ovom programu, u smislu odredaba Zakona o komunalnom gospodarstvu (Narodne novine 68/18 i 110/18) i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 1.052.037 m2 javnih površina, čišćenja 836.676 m2 velikom i 554.006 m2 malom čistilicom, pranja 667.006 m2 autocisternom te druge poslove čišćenja i pranja na području Gradske četvrti u 2019.

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1.947.479 m² javnih zelenih površina na području Gradske četvrti u 2019. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 738.404 m² nerazvrstanih cesta na području Gradske četvrti u 2019. godini, uključujući održavanje semaforskih uređaja na 27 lokacija, osim poslova obuhvaćenih planovima malih komunalnih akcija mjesnih odbora.

	8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.

	9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2019. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.

Ad. 5.  Zaključak o davanju mišljenja na prijedlog odluke o izmjenama i dopunama Odluke o ustrojstvu i djelokrugu gradskih upravnih tijela

Izvjestitelj je Milenko Arapović.

Nakon obrazloženja predsjednika, Vijeće Gradske četvrti Novi Zagreb – istok jednoglasno (19 „za“) donosi

Z A K LJ U Č A K
o davanju mišljenja na Prijedlog odluke o izmjenama i dopunama 
Odluke o ustrojstvu i djelokrugu gradskih upravnih tijela

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela.

2. Ovaj će zaključak biti upućen Stručnoj službi gradonačelnika.

Ad. 6.  Zaključak o davanju mišljenja na prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba

U raspravi sudjeluju: Milenko Arapović, Sunčana Kunac, Zvonimir Vlahov, Željka Novak

Vijeće Gradske četvrti Novi Zagreb – istok većinom glasova (12 „za“ i 7 „suzdržanih“) donosi

Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti održavanja čistoće javnih površina
na području Grada Zagreba
1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti održavanja čistoće javnih površina na području Grada Zagreba.

2. Ovaj će zaključak biti upućen Stručnoj službi gradonačelnika.



Ad. 7.  Zaključak o davanju mišljenja na prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba

Nakon uvodnog izlaganja predsjednika, Vijeće Gradske četvrti Novi Zagreb – istok većinom glasova (16 „za“, 1 „protiv“ i 2 „suzdržana“) donosi

Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti održavanja javnih zelenih površina
na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti održavanja javnih zelenih površina na području Grada Zagreba.

2. Ovaj će zaključak biti upućen Stručnoj službi gradonačelnika.


Ad. 8.  Zaključak o davanju mišljenja na prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba

Izvjestitelj je Milenko Arapović.

Vijeće Gradske četvrti Novi Zagreb – istok većinom glasova ( 12 „za“, 3 „protiv“ i 4 „suzdržana“) donosi


Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti održavanja nerazvrstanih cesta
na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti održavanja nerazvrstanih cesta na području Grada Zagreba.

2. Ovaj će zaključak biti upućen Stručnoj službi gradonačelnika.



Ad. 9.  Zaključak o davanju mišljenja na prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba

Izvjestitelj je Milenko Arapović.

Vijeće Gradske četvrti Novi Zagreb – istok većinom glasova (13 „za“ i 6 „suzdržanih“) donosi


Z A K LJ U Č A K
o davanju mišljenja na Prijedlog odluke o povjeravanju obavljanja
komunalne djelatnosti održavanja građevina javne odvodnje
oborinskih voda na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o povjeravanju obavljanja komunalne djelatnosti održavanja građevina javne odvodnje oborinskih voda na području Grada Zagreba.

2. Ovaj će zaključak biti upućen Stručnoj službi gradonačelnika.


Ad. 10.  Zaključak o davanju mišljenja na prijedlog odluke o visini paušalnog poreza po krevetu na području Grada Zagreba

U raspravi sudjeluju: Milenko Arapović, Zvonimir Vlahov, Zoran Rotim, Sanja Kovačević, Renata Bedeković, Teodor Celakoski, Zvonimir Rukavina, Sunčana Kunac, Igor Bočkaj, Željka Novak.

Vijeće Gradske četvrti Novi Zagreb – istok većinom glasova (13 „za“, 5 „protiv“ i 1 „suzdržan“) donosi

Z A K LJ U Č A K
o davanju mišljenja na Prijedlog odluke o visini paušalnog poreza
po krevetu na području Grada Zagreba

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o visini paušalnog poreza po krevetu na području Grada Zagreba.

2. Ovaj će zaključak biti upućen Stručnoj službi gradonačelnika.



Ad. 11.  Zaključak o davanju mišljenja na prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora

Izvjestitelj je Milenko Arapović.

Vijeće Gradske četvrti Novi Zagreb – istok većinom glasova (15 „za“ i 4 „suzdržana“) donosi

Z A K LJ U Č A K
o davanju mišljenja na Prijedlog odluke o izmjeni Odluke o izborima
članova vijeća gradskih četvrti i članova vijeća mjesnih odbora

1. Vijeće Gradske četvrti Novi Zagreb – istok daje pozitivno mišljenje na Prijedlog odluke o izmjeni Odluke o izborima članova vijeća gradskih četvrti i članova vijeća mjesnih odbora.

2. Ovaj će zaključak biti upućen Stručnoj službi gradonačelnika.


Ad. 12.  Pitanja, prijedlozi i obavijesti

Predsjednik Vijeća Milenko Arapović informira prisutne da nije zaprimljen niti jedan prijedlog za nagradu Zagrepčanka godine kao ni za nagradu Grada Zagreba. 

Također informira da će službeno otvorenje ambulante opće medicine u Buzinu biti 28. siječnja 2019. u 09.00 sati.

Nakon potvrde termina tematske sjednice 28. siječnja u 10.00 sati, članica Vijeća Mirela Mikić Muha ističe da bi voljela da se prvo ustanovi tko će doći u ponedjeljak na sjednicu od samih članova Vijeća. Moli da stručna služba po primitku potvrde dolaska iz pojedinih gradskih ureda iste proslijedi svim članovima, kako bi se znalo o kojim imenima se radi zbog pravovaljane pripreme. Traži da se do sljedeće sjednice pripreme troškovnici za adventska događanja - klizališta u Zapruđu i Sloboštini, koliko je novaca utrošeno i na što. Također pita iz kojih je sredstava financirano postavljanje zvončića u Velikom Polju.

Predsjednik Vijeća Milenko Arapović odgovara da zvončići u Velikom Polju nisu koštali ništa, jer je od ukrašavanja lokacija po Gradskoj četvrti preostalo deset komada, koji su onda postavljeni u naselju.

Članica Vijeća Željka Novak postavlja pitanje po kojem kriteriju su postavljeni u Velikom Polju.

Članica Vijeća Renata Bedeković odgovara da je Jakuševec prepustio svojih deset zvončića Velikom Polju. 

Član Vijeća Igor Bočkaj informira prisutne da će se tribina odbora za branitelje održati 12. veljače 2019. godine u 19.00 sati, u prostoru Mjesnog odbora Zapruđe. Ispričava se što neće moći prisustvovati tematskoj sjednici, obzirom da neće biti u Hrvatskoj.

Član Vijeća Ratko Bedeković postavlja pitanje tko je odredio termin u 10.00 sati ujutro. Podsjeća da je gradonačelnik Grada Zagreba je 2013. godine  potpisao dva zaključka koji su poslani upravi Holdinga, i to o izmještanju kompostane i drobilice u najkraćem mogućem roku.
04. prosinca 2018. Zagrebački holding - Podružnica Zrinjevac uputila je Ministarstvu zaštite okoliša zahtjev za izdavanje rješenja o objedinjenim uvjetima zaštite okoliša za kompostanu. Postavlja se pitanje kako je ta kompostana radila 12 godina bez dozvole. Smrad se osjeti svuda.

Predsjednik Vijeća Milenko Arapović zaključuje sjednicu u 18.05 sati.

Zapisnik izradila:
Tatjana Banek

KLASA: 026-03/19-01/7
URBROJ: 251-06-11-9/001-19-2
Zagreb, 22. siječnja 2019.

PREDSJEDNIK 
VIJEĆA GRADSKE ČETVRTI 
NOVI ZAGREB - ISTOK

Milenko Arapović

